ananddey/assamese-wiki-corpus huggingface dataset:
নিধি গয়াল

নিধি গয়াল (; জন্ম: ২১ ছেপ্টেম্বৰ ১৯৮৫) এগৰাকী ভাৰতীয় অক্ষমতা আৰু লিংগ অধিকাৰ কৰ্মী যিয়ে ৰাষ্ট্ৰসংঘৰ মহিলা কাৰ্যবাহী সঞ্চালকৰ পৰামৰ্শদাতা গোটত নিযুক্তি লাভ কৰিছে। গয়াল মুম্বাইস্থিত বেচৰকাৰী সংস্থা ৰাইজিং ফ্লেম ৰ প্ৰতিষ্ঠাপক আৰু কাৰ্যবাহী সঞ্চালক আৰু তেওঁ যৌনতা, লিংগ, স্বাস্থ্য আৰু বিশেষভাৱে সক্ষম মহিলা আৰু ছোৱালীৰ অধিকাৰৰ ক্ষেত্ৰত কাম কৰে। তেওঁ এগৰাকী ষ্টেণ্ড-আপ কমেডিয়ানো। তেওঁ প্ৰাৰম্ভিক কৰ্ম জীৱন গণমাধ্যমৰ যোগেদি আৰম্ভ কৰিছিল, দৃষ্টিহীন হৈ পৰাৰ পিছত প্ৰতিবন্ধী লোকৰ বাবে অধিকাৰভিত্তিক কামলৈ পৰিৱৰ্তন কৰে।। চকুৰ অৱস্থা ধৰা পৰাৰ আগতে গোৱালে এগৰাকী প্ৰতিকৃতি চিত্ৰকৰ হ'ব বিচাৰিছিল, আৰু ৪ বছৰ বয়সৰ পৰাই ছবি আঁকিছিল। দৃষ্টিশক্তিহীন ডাঙৰ ভাতৃক সফল জীৱন যাপন কৰা দেখি, তেওঁ অনুপ্ৰাণিত হৈছিল;

গয়াল মুম্বাইস্থিত নাৰীবাদী সংস্থা Point of View-ৰ যৌনতা আৰু অক্ষমতা কাৰ্যসূচীৰ পৰিচালিকা আছিল। তেওঁ sexuality and disability.org Point of View-ত থাকোঁতে, গোৱেল sexualityanddisability.org ৱেবচাইট সহ-লিখন কৰিছিল, যি অক্ষমতা, লিংগ, যৌনতা আৰু হিংসাৰ বিষয়ে অক্ষম মহিলা আৰু কিশোৰীসকলৰ বাবে এক অনলাইন উৎস। এই ৱেবচাইট দৃষ্টিহীনসকলৰ বাবে সহজলভ্য। #MeToo আন্দোলনত, তেওঁ অক্ষম মহিলাসকলৰ মৌনতা আৰু সমাজৰ অপ্ৰয়োজনীয় বুলি গণ্য কৰাৰ ধাৰণা, নির্ভৰশীলতা, একাকীত্বৰ ভয় আৰু সহায়ৰ অভাৱৰ বিষয়ে আলোচনা কৰিছিল।

নীতি আৰু আইনী পোষকতা

গয়াল আন্তঃৰাষ্ট্ৰীয় মানৱ অধিকাৰ গৱেষণা আৰু পোষকতা সংস্থা হিউমেন ৰাইটছ ৱাচৰ (Human s Watch)বাবে "যৌন হিংসাৰ অদৃশ্য বলি"(Invisible Victims of Sexual Violence)" ভাৰতত বিশেষভাৱে সক্ষম মহিলা আৰু ছোৱালীৰ বাবে ন্যায়ৰ সুবিধা" শীৰ্ষক এখন প্ৰতিবেদন আগ বঢ়াইছিল। প্ৰতিবেদনখনে যৌন হিংসাৰ পৰা ৰক্ষা পোৱা বিশেষভাৱে সক্ষম মহিলা আৰু ছোৱালীসকলে আইনী সাহায্য আৰু ন্যায় লাভ কৰাৰ সময়ত সন্মুখীন হোৱা প্ৰত্যাহ্বানসমূহৰ ওপৰত অৱলোকন কৰিছে। গয়ালে বিশ্বাস কৰে যে ভাৰতে ২০১৩ চনৰ পৰা যৌন হিংসাৰ ক্ষেত্ৰত গুৰুত্বপূৰ্ণ আইনী সংস্কাৰ সাধন কৰিছে যদিও বিশেষভাৱে সক্ষম মহিলা আৰু ছোৱালীসকলে উপযুক্ত ন্যায় নাপায় আৰু তেওঁলোক “যৌন হিংসাৰ অদৃশ্য বলি” হৈয়েই আছে।

ৰাইজিং ফ্লেমৰ সৈতে জড়িত হোৱা

গয়ালে ২০১৭ চনত প্ৰতিষ্ঠা হোৱা মুম্বাইস্থিত সংস্থা ৰাইজিং ফ্লেমৰ প্ৰতিষ্ঠাপক আৰু কাৰ্যবাহী সঞ্চালক। ৰাইজিং ফ্লেমে বিশেষভাৱে সক্ষম লোকসকলক বিশেষকৈ মহিলা আৰু বিশেষভাৱে সক্ষম যুৱক-যুৱতীসকলৰ উদাত্ত কণ্ঠ, সামাজিক স্থান, নেতৃত্বৰ পোষকতা আৰু অধিকাৰ ৰক্ষা কৰিবলৈ কাম কৰে।
ৰাইজিং ফ্লেমে #MeToo আন্দোলন আৰু 'মাই টেল টু' অভিযানৰ সৈতে জড়িত হৈ আছে, যাৰ লক্ষ্য হৈছে জনপ্ৰিয় চিনেমা বা উপন্যাসৰ চৰিত্ৰৰ যোগেদি বিশেষভাৱে সক্ষম লোকসকলক নেতৃত্ব দিয়া। আৰু বৰ্তমান তেওঁ সভানেত্ৰী। ভাৰতৰ ৰাষ্ট্ৰীয় মানৱ অধিকাৰ আয়োগৰ দ্বাৰা প্ৰতিবন্ধী আৰু জেষ্ঠ নাগৰিকৰ ওপৰত নিৰ্মাণ কৰা মূল গোটৰ সদস্য।[45]

গয়াল লিংগ সমতা, তেওঁ লোকৰ উন্নয়ন আৰু মহিলাৰ মানৱ অধিকাৰ লাভৰ বাবে প্ৰতিশ্ৰুতিবদ্ধ আন্তঃৰাষ্ট্ৰীয় নাৰীবাদী সদস্যপদ সংস্থা এছ'চিয়েচন ফৰ উইমেনছ ৰাইটছ ইন ডেভেলপমেণ্ট (AWID)ৰ ব'ৰ্ডৰ সভানেত্ৰী। দুবছৰ ধৰি ব'ৰ্ডৰ সদস্য হিচাপে কাৰ্যনিৰ্বাহ কৰাৰ পিছত ২০১৯ চনৰ মে' মাহত গ'য়ালে সভাপতি হয়। গয়াল হৈছে AWID ৰ ব'ৰ্ডৰ সভাপতি হোৱা আটাইতকৈ কম বয়সীয়া ব্যক্তি আৰু প্ৰথমজন অক্ষম ব্যক্তি।

বঁটা

গয়াল ২০১৬ চনৰ জানুৱাৰী মাহত ভাৰতৰ নেচনেল এছ'চিয়েচন ফৰ দ্য ব্লাইণ্ডে নীলম কংগা বঁটা প্ৰদান কৰে আৰু ২০১৮ চনৰ মাৰ্চ মাহত এবিপি নিউজে বছৰৰ ছুপাৰউমেন বঁটা প্ৰদান কৰে।

তথ্য সূত্ৰ
মল্লিকা ফুল

মল্লিকা (বৈজ্ঞানিক নাম: Jasminum sambac) জেছমিন গণৰ অন্তৰ্গত এক প্ৰকাৰৰ সুগন্ধী বগা ফুল। এই প্ৰজাতিৰ গছৰ উচ্চতা এক মিটাৰ হ’ব পাৰে। পাত একক, ডিম্বাকাৰ, ৪-৮ চেমি দীঘল হয়। পাত গাঢ়-সেউজীয়া আৰু মসৃণ। গ্ৰীষ্ম আৰু বৰ্ষাকালত ইয়াৰ থোকাত কেইবাপাহীকৈ ফুল ফুলে। ফুলৰ আকাৰ আৰু গঠন অনুসৰি কেইবাটাও জাত আছে। ডাল আৰু শিপাৰ পৰা পুলি গজাই খেতি কৰা হয়। শীতকালত ছাঁ দিব লাগে আৰু টাবতো ভালদৰে গজা দেখা যায়। ইয়াৰ ইংৰাজী নাম আৰবিয়ান জেছমিন (Arabian jasmine)। ইয়াৰ অন্য নাম বেলা, দুৱাঁমালি আদি।

বিশেষকৈ পশ্চিম এছিয়া, দক্ষিণ এছিয়া আৰু দক্ষিণ-পূব এছিয়াৰ বহু ঠাইত এই ফুলৰ খেতি কৰা হয়। মৰিচাছ, মাদাগাস্কাৰ, মালদ্বীপ, খ্ৰীষ্টমাছ দ্বীপ, চিয়াপাছ, মধ্য আমেৰিকা, দক্ষিণ ফ্ল'ৰিডা, বাহামা, কিউবা, হিস্পানিঅ'লা, জামাইকা, প'ৰ্ট' ৰিকো আৰু লেজাৰ এন্টিলিছৰ দৰে বহু ঠাইত ইয়াক প্ৰাকৃতিককৰণ কৰা হৈছে।

মল্লিকা হৈছে ০.৫ৰ পৰা ৩ মিটাৰ (১.৬ৰ পৰা ৯.৮ ফুট) উচ্চতালৈকে গজা এবিধ সৰু জোপোহা বা লতা। ইয়াৰ আকৰ্ষণীয় আৰু মিঠা সুগন্ধি ফুলৰ বাবে ইয়াৰ খেতি বহুলভাৱে কৰা হয়। সুগন্ধি আৰু জেচমিন পানীয়ত সুগন্ধি উপাদান হিচাপে ইয়াৰ ফুল ব্যৱহাৰ কৰিব পাৰি। ই ফিলিপাইনছৰ জাতীয় ফুল, তাত ইয়াক সাম্পাগুইটা (sampaguita) বুলি জনা যায়, লগতে ইণ্ডোনেছিয়াৰ তিনি বিধ জাতীয় ফুলৰ ভিতৰত ই অন্যতম, ইয়াত ইয়াক মেলাটি পুটিহ (melati putih) বুলি জনা যায়।

বিভিন্ন ভাষাত নাম

অসমীয়া: মল্লিকা
হিন্দী, মাৰাঠী: মোগৰা (मोगरा)
গুজৰাটী: মোগৰো (મોગરો)
বাংলা: বেলি ফুল
নেপালী: বেলী (बेली)

বিৱৰণ

মল্লিকা এবিধ ০.৫ৰ পৰা ৩ মিটাৰ (১.৬ৰ পৰা ৯.৮ ফুট) পৰ্যন্ত ওখ চিৰসেউজ লতা বা জোপোহা। সম্ভৱতঃ স্বতঃস্ফূৰ্ত উৎপৰিবৰ্ত্তন, প্ৰাকৃতিক সংকৰকৰণ আৰু অটোপলিপ্লয়ডিৰ বাবে এই প্ৰজাতিটো অতি পৰিৱৰ্তনশীল। খেতি কৰা মল্লিকাই সাধাৰণতে বীজ নিদিয়ে আৰু উদ্ভিদটোৰ বংশবৃদ্ধি কেৱল কলম, স্তৰ, মাৰ্ক'টিং আৰু অন্যান্য অযৌন বংশবৃদ্ধিৰ দ্বাৰা কৰা হয়।

পাতবোৰ ডিম্বাকৃতিৰ, ৪ৰ পৰা ১২.৫ চে.মি. (১.৬ৰ পৰা ৪.৯ ইঞ্চি) দীঘল আৰু ২ৰ পৰা ৭.৫ চে.মি. (০.৭৯ৰ পৰা ২.৯৫ ইঞ্চি) বহল। পাতৰ গুৰিৰ শিৰাত থকা কেইটামান চুলিৰ বাহিৰে ইহঁত মসৃণ (নোমহীন)।

এই ফুল গোটেই বছৰ জুৰি আৰু একেলগে ৩ৰ পৰা ১২টা গোটত ফুল ফুলে। ইহঁতৰ সুগন্ধি প্ৰবল, ২ৰ পৰা ৩ চে.মি. ফুলবোৰ ৰাতি ফুলে (সাধাৰণতে সন্ধিয়া প্ৰায় ৬ৰ পৰা ৮ বজাত), আৰু ১২ৰ পৰা ২০ ঘণ্টাৰ পিছত ৰাতিপুৱা মৰহি যায়। ইয়াৰ ফল ১ চে.মি.(০.৩৯ ইঞ্চি) ব্যাসৰ আৰু বৰণ বেঙুনীয়াৰ পৰা ক'লা জামুৰ দৰে। ফিলিপাইনছত ইয়াক কাম্পুপট (kampupot) বুলি জনা যায়।
'মহীশূৰ মল্লী (মুল্লী)' (Mysore Malli (Mulli)) – 'বেলে অৱ ইণ্ডিয়া' জাতৰ সৈতে মিল আছে যদিও ইয়াৰ পাহি অলপ চুটি আৰু ইয়াৰ সুকীয়া আৰু অপৰিসীম সুগন্ধি থাকে।
'আৰবিয়ান নাইটছ' (Arabian Nights) – ইয়াৰ পাহিৰ দুটা স্তৰ থাকে যদিও ইয়াৰ আকাৰ 'গ্ৰেণ্ড ডিউক অৱ টাস্কানী' জাততকৈ সৰু।

চিত্ৰসম্ভাৰ

তথ্য সংগ্ৰহ

শ্ৰেণী:ফুল
শ্ৰেণী:অসমৰ উদ্ভিদ
নগেন্দ্ৰ সিং

ৰাজকুমাৰ শ্ৰী নগেন্দ্ৰ সিং এজন ভাৰতীয় অধিবক্তা আৰু প্ৰশাসক আছিল, যিয়ে ১৯৮৫ চনৰ পৰা ১৯৮৮ চনলৈকে আন্তঃৰাষ্ট্ৰীয় ন্যায়ালয়ৰ সভাপতি হিচাপে কাৰ্যনিৰ্বাহ কৰিছিল। দ্য হেগৰ আন্তৰ্জাতিক ন্যায়ালয়ত ভাৰতৰ পৰা যোৱা চাৰিজন ন্যায়াধীশৰ ভিতৰত তেওঁ আছিল এগৰাকী ন্যায়াধীশ। আনকেইগৰাকী হ’ল, বি এন ৰাও (১৯৫২–১৯৫৩); আই চি জেৰ প্ৰথম ভাৰতীয় ন্যায়াধীশ আৰু ভাৰতৰ ১৮ সংখ্যক মুখ্য ন্যায়াধীশ আৰ এছ পাঠক (১৯৮৯–১৯৯১) আৰু ভাৰতৰ উচ্চতম ন্যায়ালয়ৰ প্ৰাক্তন ন্যায়াধীশ দলবীৰ ভাণ্ডাৰী(২০১২–)।

ব্যক্তিগত জীৱন

১৯১৪ চনৰ ১৮ মাৰ্চত ডুংগৰপুৰ ৰাজ্যৰ ৰজা প্ৰথম বিজয় সিং আৰু তেওঁৰ পত্নী ৰাণী দবেন্দ্ৰৰ ঘৰত নগেন্দ্ৰ সিঙে জন্মগ্ৰহণ কৰিছিল; তেওঁৰ ডাঙৰ ভাতৃ আছিল ডুংগৰপুৰৰ শেষ ৰজা প্ৰথম লক্ষ্মণ সিং। অসামৰিক সেৱাত যোগদান কৰাৰ আগতে তেওঁ কেম্ব্ৰিজৰ ছেইণ্ট জন কলেজত শিক্ষা গ্ৰহণ কৰিছিল।

কৰ্মজীৱন

তেওঁ ভাৰতীয় অসামৰিক সেৱাত যোগদান কৰি পূব ৰাজ্যসমূহৰ আঞ্চলিক আয়ুক্ত, ভাৰতৰ সংবিধান সভাৰ সদস্য, ভাৰতৰ প্ৰতিৰক্ষা মন্ত্ৰালয়ৰ যুটীয়া সচিব, পৰিবহণ সঞ্চালক প্ৰধান, আৰু তথ্য আৰু সম্প্ৰচাৰ মন্ত্ৰালয়ৰ বিশেষ সচিব হিচাপে কাৰ্যনিৰ্বাহ কৰে।
১৯৬৬ চনৰ পৰা ১৯৭২ চনৰ ভিতৰত সিং ভাৰতৰ ৰাষ্ট্ৰপতিৰ সচিব আছিল, ১৯৬৬, ১৯৬৯, ১৯৭৫ চনত ৰাষ্ট্ৰসংঘৰ এছেমব্লীত ভাৰতৰ প্ৰতিনিধি হিচাপে নিযুক্তি লাভ কৰি ১৯৬৭ চনৰ পৰা ১৯৭২ চনলৈ অংশকালীনভাৱে ৰাষ্ট্ৰসংঘৰ আন্তঃৰাষ্ট্ৰীয় আইন আয়োগত কাৰ্যনিৰ্বাহ কৰিছিল। আন্তঃৰাষ্ট্ৰীয় বাৰ এছোচিয়েচনৰ সচিব হিচাপেও নিৰ্বাচিত হয়। ১৯৭৩ চনত তেওঁ আন্তৰ্জাতিক ন্যায়ালয়ৰ ন্যায়াধীশ হৈ হেগলৈ যায় আৰু ১৯৮৫ চনৰ ফেব্ৰুৱাৰীৰ পৰা ১৯৮৮ চনৰ ফেব্ৰুৱাৰী মাহলৈ অৱসৰৰ সময়লৈ তেওঁ ইয়াৰ সভাপতি আছিল। অৱসৰৰ পিছত তেওঁ হেগতে বাস কৰিছিল আৰু ১৯৮৮ চনৰ ডিচেম্বৰ মাহত তাতেই তেওঁৰ মৃত্যু হয়।

তথ্য সূত্ৰ

শ্ৰেণী:কুৰি শতিকাৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় ব্যক্তি
শ্ৰেণী:আইনবিদ
শ্ৰেণী:ভাৰতৰ মুখ্য নিৰ্বাচন আয়ুক্ত
হৃদযন্ত্ৰ

]] of the human heart

হৃদযন্ত্ৰ হৃদপেশীৰ দ্বাৰা গঠিত কেন্দ্ৰীয় পাম্প সদৃশ অংগ,যি অবিৰতভাৱে প্ৰাণীৰ জীৱন থকালৈকে স্পন্দিত হৈ গোটেই দেহত ৰক্ত পৰিবহণ কৰে। ই বক্ষ গহ্বৰত হাঁওফাঁও দুটাৰ মধ্যৱৰ্তী স্থানত অৱস্থিত সোপোকা অংগ। হৃদযন্ত্ৰ হৃদয়াৱৰণ ৰ দ্বাৰা আবৃত হৈ থাকে। হৃদয়াৱৰণ আৰু হৃদযন্ত্ৰৰ মাজৰ গহ্বৰটোক হৃদয়াৱৰণ গহ্বৰ বোলে। ই এক প্ৰকাৰ জুলীয়া ৰসেৰে পূৰ্ণ হৈ থাকে। এই ৰসে হৃদযন্ত্ৰক বাহ্যিক আঘাতৰ পৰা ৰক্ষা কৰে। হৃদযন্ত্ৰটো ৪টা কোঠালিযুক্ত। নিম্নখাপৰ মেৰুদণ্ডী প্ৰাণীৰ পৰা ক্ৰমে উচ্চখাপৰ প্ৰাণীলৈ ইয়াৰ জটিলতা বৃদ্ধি পায়।

বিভিন্ন মেৰুদণ্ডী প্ৰাণীৰ হৃদযন্ত্ৰ

]]

স্তন্যপায়ী প্ৰাণী(মানুহ)ৰ হৃদযন্ত্ৰ

অৱস্থান : স্তন্যপায়ী প্ৰাণীৰ হৃদযন্ত্ৰটো বক্ষ গহ্বৰত হাঁওফাঁও দুটাৰ মাজত মধ্যচ্ছদাৰ ঠিক ওপৰৰ ফালে মধ্য অক্ষৰ পৰা ৯ চে.মি. বাওঁফালে অৱস্থিত। হৃদযন্ত্ৰটোৰ প্ৰশস্ত প্ৰান্ত (base) ওপৰৰ পিনে আৰু জোঙা শীৰ্ষপ্ৰান্ত (apex) তলৰ ফালে আৰু ই পঞ্চম আৰু ষষ্ঠ কামিহাড়ৰ দ্বাৰা পৰিৱেষ্টিত হৈ থাকে।
হৃদয়াৱৰণ : হৃদযন্ত্ৰটো এখন দ্বি-স্তৰীত আৱৰণৰ দ্বাৰা আবৃত হৈ থাকে,ইয়াক হৃদয়াৱৰণ বোলে। হৃদয়াৱৰণৰ বাহ্যিক আৱৰণখনক অংগীয় স্তৰ (visceal layer) আৰু অন্ত: আৱৰণক গহ্বৰাৱৰণী স্তৰ (parietal layer) হৃদয়াৱৰণ বোলে। এই আৱৰণ দুখনৰ মধ্যৱৰ্তী স্থানক হৃদয়াৱৰণ গহ্বৰ (pericardial cavity) বোলে এই গহ্বৰত থকা পনীয়া ৰসে হৃদযন্ত্ৰক বাহ্যিক আঘাতৰ পৰা ৰক্ষা কৰে তথা সংকোচনৰ আৰু প্ৰসাৰণৰ সময়ত হ'ব পৰা ঘৰ্ষণৰ পৰা ৰক্ষা কৰে।
আকাৰ,আয়তন আৰু ওজন : হৃদপিণ্ডৰ আকাৰ ত্ৰিভুজাকৃতিৰ,আঁহত পাত এখিলাৰ দৰে। ইয়াৰ দৈঘ্য ১২-১৩ চে.মি. আৰু প্ৰস্থ ৯-১০ চে.মি.। প্ৰাপ্তবয়স্ক পুৰুষৰ হৃদপিণ্ডৰ ওজন ২৮০-৩৪০ গ্ৰাম আৰু মহিলাৰ ২৩০-২৮০ গ্ৰাম। মানুহৰ হৃদযন্ত্ৰ চাৰিটা কোঠালিযুক্ত।।

মৎস্য

মৎস্যবোৰৰ হৃদযন্ত্ৰ দুটা কোঠালিযুক্ত। ইয়াৰে এটা অলিন্দ (auricle) আৰু আনটো নিলয় (ventricle)। মৎস্যৰ হৃদযন্ত্ৰই কেৱলমাত্ৰ অশুদ্ধ তেজ বহন কৰে। দেহৰ বিভিন্ন অংশৰপৰা অহা তেজ প্ৰথমতে পাতল বেৰযুক্ত ছাইনাছ ভেন'ছাছ বা শিৰাকোটৰ (sinus venosus) নামৰ কোঠালিত জমা হয় আৰু তাৰ পৰা ছাইনু অলিন্দ ৰন্ধ্ৰ (sinu auricular aperture) ৰ দ্বাৰা অলিন্দলৈ আহে। অলিন্দৰ সংকোচনৰ ফলত তেজ নিলয় লৈ আহে আৰু ইয়াৰ পৰা এই অশুদ্ধ তেজখিনি অন্তৰ্বাহী ধমনীৰ জৰিয়তে ফুল বা জলক্লোমলৈ আহে। এনে ধৰণৰ হৃদযন্ত্ৰক ব্ৰেংকিয়েল হৃদযন্ত্ৰ (branchail heart) বোলে।

উভচৰ

উভচৰৰ হৃদযন্ত্ৰ তিনিটা কোঠালিযুক্ত। ইয়াৰে দুটা অলিন্দ আৰু এটা নিলয়। অলিন্দ দুটা আন্তঃঅলিন্দ পৰ্দা (inter auricular septum) ৰ দ্বাৰা এটা আনটোৰ পৰা পৃথক হৈ থাকে। সোঁ অলিন্দই ছাইনাছ ভেন'ছাছৰ যোগেদি দূষিত তেজ আৰু বাঁও অলিন্দই ক্লোম শিৰা (pulmonary vein) ৰ যোগেদি শুদ্ধ তেজ গ্ৰহণ কৰে। অলিন্দ দুটা অলিন্দ-নিলয় ৰন্ধ্ৰৰ দ্বাৰা নিলয়ৰ লগত সংযুক্ত। উভচৰৰ হৃদযন্ত্ৰত মিশ্ৰিত তেজ থাকে। নিলয়ৰ পৰা ধমনীকাণ্ড (trunchus arteriosus) ৰ জৰিয়তে তেজ ধমনীৰে শৰীৰৰ বিভিন্ন প্ৰান্তলৈকে প্ৰৱাহিত হয়।

সৰীসৃপ

সৰীসৃপৰ হৃদযন্ত্ৰ অসম্পূৰ্ণভাৱে চাৰিটা কোঠালিত বিভক্ত। ইয়াৰ দুটা অলিন্দ আৰু সম্পূৰ্ণকৈ বিভাজিত নোহোৱা এটা নিলয় থাকে (কাছ আৰু ঘঁৰিয়ালৰ ক্ষেত্ৰত হৃদযন্ত্ৰ চাৰিটা কোঠালিযুক্ত-দুটা অলিন্দ আৰু দুটা নিলয়)।

তথ্য সংগ্ৰহ

বাহ্যিক সংযোগ

শ্ৰেণী:প্ৰাণীৰ গঠন
শ্ৰেণী:অংগ
শ্ৰেণী:অভ্যন্তৰীণ অংগ
পেটিএম পেমেণ্টছ বেংক

ভাৰতৰ অন্যতম বৃহৎ ডিজিটেল পেমেণ্ট প্লেটফৰ্ম পেটিএমৰ মূল কোম্পানী ওৱান নাইন্টিচেভেন কমিউনিকেশ্বন লিমিটেড (ইংৰাজী: One97 Communications Limited) ৰ সহযোগী প্ৰতিষ্ঠান পেটিএম পেমেণ্টছ বেংক লিমিটেড (PPBL) হৈছে ভাৰতৰ এটা ডিজিটেল বেংক। পিপিবিএলৰ মুখ্য কাৰ্যালয় উত্তৰ প্ৰদেশৰ নয়ডাত আৰু ই সমগ্ৰ দেশতে শাখা, এটিএম, আৰু বেংকিং অংশীদাৰৰ নেটৱৰ্কৰ জৰিয়তে কাম কৰে।

ইতিহাস

পেটিএম পেমেণ্টছ বেংকৰ কাম আৰম্ভ কৰিবলৈ ভাৰতীয় ৰিজাৰ্ভ বেংকৰ পৰা অনুমোদন লাভ কৰাৰ পিছত ২০১৭ চনৰ ২৩ মে’ত আৰম্ভ কৰা হৈছিল। আৰম্ভণিৰ সময়ত পিপিবিএল এয়াৰটেল পেমেণ্টছ বেংক আৰু ইণ্ডিয়া পোষ্ট পেমেণ্টছ বেংকৰ পিছত ভাৰতত কাম আৰম্ভ কৰা তৃতীয়টো পেমেণ্ট বেংক হিচাপে পৰিগণিত হয়।

প্ৰথম বছৰত পিপিবিএলে গ্ৰাহকৰ বাবে ৮০ লাখৰো অধিক সঞ্চয় একাউণ্ট মুকলি কৰিছিল। ২০২২ চনৰ জানুৱাৰী মাহলৈকে বেংকটোৰ ৭ কোটি ১০ লাখতকৈ অধিক গ্ৰাহক আছে আৰু সমগ্ৰ ভাৰততে ১০০০ৰো অধিক শাখা আৰু এক লাখৰো অধিক বেংকিং পইণ্ট পৰিচালনা কৰে।

সমালোচনা

২০১৮ চনত আৰবিআইয়ে কেৱাইচি (Know Your Customer) নিয়ম উলংঘা কৰা বুলি ধৰা পেলোৱাৰ পিছত পেটিএম পেমেণ্টছ বেংক সমালোচনাৰ সন্মুখীন হৈছিল। ইয়াৰ পিছত আৰবিআইয়ে বেংকটোক ১ কোটি টকা জৰিমনা বিহিছিল। মাহেকীয়া লেনদেনৰ সীমা অতিক্ৰম কৰা গ্ৰাহকৰ একাউণ্ট ব্লক কৰাৰ অভিযোগতো বেংকটোৱে সমালোচনাৰ সন্মুখীন হ’বলগীয়া হয়।

তথ্য সংগ্ৰহ

শ্ৰেণী:বিত্তীয় প্ৰতিষ্ঠান
শ্ৰেণী:পেমেণ্টছ বেংক
পাৰ্লে-জি

পাৰ্লে-জি হৈছে ভাৰতৰ পাৰ্লে প্ৰডাক্টছৰ দ্বাৰা নিৰ্মিত বিস্কুটৰ এক ব্ৰেণ্ড। ২০১১ চনত নীলছনৰ এক সমীক্ষাত প্ৰকাশ পাইছে যে ই বিশ্বৰ ভিতৰতে সৰ্বাধিক বিক্ৰী হোৱা বিস্কুটৰ ব্ৰেণ্ড।

ইতিহাস

১৯২৯ চনত মুম্বাইৰ ভিলে পাৰ্লে উপকণ্ঠ অঞ্চলত পাৰ্লে প্ৰডাক্টছক মিঠাই নিৰ্মাতা হিচাপে প্ৰতিষ্ঠা কৰা হয়। ১৯৩৯ চনত পাৰ্লে প্ৰডাক্টছে বিস্কুট নিৰ্মাণ আৰম্ভ কৰে। ১৯৪৭ চনত ভাৰত স্বাধীন হোৱাৰ সময়ত কোম্পানীটোৱে গ্লুকো ব্ৰেণ্ডৰ বিস্কুট এবিধক ব্ৰিটিছ ব্ৰেণ্ডৰ বিস্কুটৰ ভাৰতীয় বিকল্প হিচাপে বিজ্ঞাপন অভিযান আৰম্ভ কৰে।

পাৰ্লে-জি বিস্কুটক আগতে ১৯৮০ চনলৈকে ‘পাৰ্লে গ্লুকো’ বিস্কুট বুলি কোৱা হৈছিল। পাৰ্লে-জি নামত থকা "জি"য়ে প্ৰথমে "গ্লুক'জ"ক নিৰ্দেশ কৰিছিল যদিও পিছৰ ব্ৰেণ্ডৰ শ্লোগানত "জিনিয়াছৰ বাবেও জি লিখা হৈছিল। ২০১৩ চনত পাৰ্লে-জি খুচুৰা বিক্ৰীৰ ক্ষেত্ৰত ৫০ বিলিয়ন ভাৰতীয় মুদ্ৰাৰ সীমা অতিক্ৰম কৰা ভাৰতৰ প্ৰথম এফএমচিজি ব্ৰেণ্ড হিচাপে পৰিগণিত হয়।

জনপ্ৰিয়তা

মূলতঃ চাহৰ সৈতে জলপান হিচাপে খোৱা পাৰ্লে-জি ভাৰতৰ অন্যতম পুৰণি ব্ৰেণ্ড নাম। দশক দশক ধৰি এই সামগ্ৰীবিধ ইয়াৰ আইকনিক বগা আৰু হালধীয়া ৰঙৰ ৱেক্স পেপাৰৰ পেকেটৰ বাবে নিমিষতে চিনি পোৱা গৈছিল। এই ৰেপাৰটোত এগৰাকী কণমানি ছোৱালীৰ ছবি আছে (১৯৬০ চনত এভাৰেষ্টৰ মগনলাল দৈয়াৰ চিত্ৰকল্প)। শেহতীয়াকৈ পাৰ্লে-জি প্লাষ্টিক ৰেপিঙত উপলব্ধ হৈছে। আধুনিক পেকেজিঙে নিজৰ পৰম্পৰাগত ডিজাইন বজাই ৰাখিছে। মাছৰ টেংকিত পাৰ্লে-জি পেকেট এটা ভৰাই থোৱা বিজ্ঞাপনৰ জৰিয়তে সামগ্ৰীৰ পৰিৱৰ্তনৰ প্ৰচাৰ কৰা হৈছিল। ২০১১ চনত বজাৰ গৱেষণা কোম্পানী নীলছনে এটা প্ৰতিবেদন প্ৰকাশ কৰি কয় যে পাৰ্লে-জিয়ে বিশ্বৰ সৰ্বাধিক বিক্ৰী হোৱা বিস্কুট ব্ৰেণ্ড হিচাপে নিজৰ স্থান সুদৃঢ় কৰিছে। দৰাচলতে পাৰ্লে জিয়ে ক্ৰাফ্ট ফুডছৰ অৰিঅ’, মেক্সিকোৰ গেমছা আৰু ৱালমাৰ্টৰ ব্যক্তিগত লেবেলৰ দৰে অন্যান্য আগশাৰীৰ ব্ৰেণ্ডৰ শীৰ্ষস্থান দখল কৰিছে। সফলতাৰ মূল কাৰক হ’ল ভাৰতৰ কিছুমান বৃহৎ বজাৰ – আমেৰিকা, মেক্সিকো, চীন, ইটালী আৰু স্পেইনক অতিক্ৰম কৰি বিস্কুটৰ বিশ্বৰ আগশাৰীৰ বজাৰ দখল।

২০১৩ চনৰ জানুৱাৰী মাহলৈকে পাৰ্লে-জিৰ শক্তিশালী বিতৰণ নেটৱৰ্কে ভাৰতৰ ৬০ লাখতকৈ অধিক খুচুৰা বিপণীক সামৰি লৈছিল। ব্ৰেণ্ড ট্ৰাষ্ট ৰিপৰ্টত ২০১৪ চনত পাৰ্লে-জিক ভাৰতৰ ৪২ নং সৰ্বাধিক বিশ্বাসযোগ্য ব্ৰেণ্ড হিচাপে স্থান দিয়া হৈছে।

কম বজাৰমূল্য, পাৰ্লে-জিৰ জনপ্ৰিয়তাৰ আন এক গুৰুত্বপূৰ্ণ কাৰক। ভাৰতৰ বাহিৰত ২০১২ চনৰ হিচাপত ইয়াক ৪১৮ গ্ৰামৰ পেকেটৰ বাবে ৯৯ চেণ্টত বিক্ৰী কৰা হয় আমেৰিকাত ভাৰতীয় গেলামালৰ প্ৰধান খুচুৰা বিক্ৰেতা। ২ পেক পাৰ্লে-জিও বিক্ৰী কৰা হয়। ১৯৮২ চনত পাৰ্লে-জিৰ প্ৰথম টিভি বিজ্ঞাপন নিৰ্মাণ কৰা হৈছিল। ভাৰতীয় ছুপাৰহিৰো শক্তিমানেও ১৯৯০ চনত এই ব্ৰেণ্ডটোক সমৰ্থন কৰিছিল।

তথ্যসূত্ৰ

অতিৰিক্ত পঠন

"Parle-G: The journey of a biscuit for masses". The Economic Times.

বাহ্যিক সংযোগ

শ্ৰেণী:ভাৰতীয় ব্ৰেণ্ড
শ্ৰেণী:খাদ্য
শিলচৰ চিকিৎসা মহাবিদ্যালয়

শিলচৰ চিকিৎসা মহাবিদ্যালয় অসম চৰকাৰে ১৯৬৮ চনত কাছাৰ জিলাৰ শিলচৰত প্ৰতিষ্ঠা কৰে। এইখন অসমৰ বৰাক উপত্যকাৰ একমাত্ৰ চিকিৎসা মহাবিদ্যালয় তথা চিকিৎসালয়। শিলচৰ চিকিৎসা মহাবিদ্যালয়ে অসমৰ লগতে মিজোৰাম, উত্তৰ ত্ৰিপুৰা, পশ্চিম মণিপুৰ আৰু দক্ষিণ মেঘালয়ক সেৱা আগবঢ়ায়।

থোৰতে শিলচৰ চিকিৎসা মহাবিদ্যালয়

মহাবিদ্যালয়খনৰ স্থাপন ১৯৬৮
ভাৰতীয় চিকিৎসা পৰিষদৰ স্বীকৃতি ১৯৭৬
চিকিৎসা বিজ্ঞানৰ স্নাতকৰ আসন ১০০
চিকিৎসা বিজ্ঞানৰ স্নাতকোত্তৰ আসন ৭১
বৰ্তমান চিকিৎসা বিজ্ঞানৰ স্নাতকৰ ৰোল নং ৩৮৬
বৰ্তমান চিকিৎসা বিজ্ঞানৰ স্নাতকোত্তৰ ৰোল নং ১২২
অধ্যাপকৰ সংখ্যা ১৭২
মুঠ মাটি (বিঘা) ৬২০

পাঠ্যক্ৰম

পাঁচ বছৰ আৰু ছমহীয়া চিকিৎসা বিজ্ঞানৰ স্নাতক পাঠ্যক্ৰম
দুবছৰীয়া এম.ডি. আৰু এম.এছ. স্নাতকোত্তৰ পাঠ্যক্ৰম

ফাৰ্মাচীৰ ডিপ্লমা পাঠ্যক্ৰম
নাৰ্চিংৰ জিএনএম পাঠ্যক্ৰম
লেবৰটৰী টেকনিচিয়ান পাঠ্যক্ৰম
ৰেডিঅ'গ্ৰাফীৰ প্ৰশিক্ষণ
নাৰ্চিংৰ স্নাতক পাঠ্যক্ৰম

বিভিন্ন বিভাগ

অৰ্থ’পেডিক্স্ বিভাগ
ই এন টি বিভাগ
এনাস্থেচিয়’ল’জি বিভাগ
কমিউনিটি মেডিচিন বিভাগ
চকু-চিকিৎসা বিভাগ
চৰ্মৰোগ বিভাগ
জৈৱ-ৰাসায়নিক বিভাগ

যক্ষ্মাৰোগ বিভাগ

দন্ত-চিকিৎসা বিভাগ
পেৰামেডিকেল বিভাগ
প্লাষ্টিক চাৰ্জাৰি বিভাগ
ফাৰ্মাক’লজি বিভাগ
ফিজিঅ’লজি বিভাগ
ফৰেনচিক মেডিচিন বিভাগ
মাইক্ৰ’বায়লজি বিভাগ
মানসিক ৰোগ বিভাগ

মেডিচিন বিভাগ
ৰেডিঅ’ডায়েগন’চিচ বিভাগ
ৰোগতত্ত্ব বিভাগ
শিশু-চিকিৎসা বিভাগ
শৈল্য-চিকিৎসা বিভাগ
শৰীৰতত্ত্ব বিভাগ
স্ত্ৰীৰোগ আৰু প্ৰসূতি বিভাগ
স্নায়ুৰোগ বিভাগ
হৃদৰোগ বিভাগ

চিত্ৰমালা

তথ্য সংগ্ৰহ

শ্ৰেণী:অসমৰ চিকিৎসালয়
শ্ৰেণী:অসমৰ চিকিৎসা মহাবিদ্যালয়
শ্ৰেণী:কাছাৰ জিলা
ৰাস্না ভাণ্ডাৰী

ৰস্না ভাণ্ডাৰী হায়দৰাবাদৰ চেণ্টাৰ ফৰ ডি এন এ ফিংগাৰপ্ৰিণ্টিং এণ্ড ডায়েগনষ্টিকছৰ চেল চিগনেলিং লেবৰেটৰীৰ মুৰব্বী। ভাণ্ডাৰীয়ে জৈৱিক ব্যৱস্থাত সংকেত পৰিবহনৰ ওপৰত অধ্যয়ন চলাই আছে, বিশেষকৈ শৰীৰবিজ্ঞান আৰু বিপাকীয় ক্ৰিয়াত ইনোচিটল পাইৰ’ফছফেটৰ ভূমিকা বুজি পোৱাৰ ওপৰত গুৰুত্ব আৰোপ কৰি আছে।

শিক্ষা

ভাণ্ডাৰীয়ে সৰ্বভাৰতীয় চিকিৎসা বিজ্ঞান প্ৰতিষ্ঠানৰ পৰা মানৱ জীৱবিজ্ঞানত স্নাতক ডিগ্ৰী লাভ কৰে, তাৰ পিছত ভাৰতীয় বিজ্ঞান প্ৰতিষ্ঠানৰ পৰা স্নাতকোত্তৰ আৰু জৈৱ বিজ্ঞানত ডক্টৰেট ডিগ্ৰী লাভ কৰে৷

কেৰিয়াৰ

ভাণ্ডাৰীয়ে ২০০৮ চনত চেণ্টাৰ ফৰ ডি এন এ ফিংগাৰপ্ৰিণ্টিং এণ্ড ডায়েগনষ্টিকছত কৰ্মচাৰী বিজ্ঞানী হিচাপে যোগদান কৰে।

ভাৰতীয় বিজ্ঞান প্ৰতিষ্ঠানত ডক্টৰেট ডিগ্ৰী লাভ কৰাৰ পিছত ভাণ্ডাৰীয়ে সন্ধ্যা শ্ৰীকান্ত বিশ্বেশ্বৰিয়াৰ সৈতে মেমব্ৰেন-বাউণ্ড গুয়ানিলাইল চাইক্লেজ, জিচিচিৰ দ্বাৰা সংকেত পৰিবহনৰ কাম কৰিছিল, যিটো অন্ত্ৰৰ পৰ্দাৰ ওপৰেৰে তৰল আৰু আয়ন হোমিঅ'ষ্টেছিছ বজাই ৰখাৰ সৈতে জড়িত।

২০০১ চনত ভাণ্ডাৰীয়ে বাৰ্কলেৰ কেলিফৰ্ণিয়া বিশ্ববিদ্যালয়ৰ জন কুৰিয়ান পৰীক্ষাগাৰত পোষ্ট ডক্টৰেট ফেলো হিচাপে যোগদান কৰি কোষ সংকেত প্ৰদানৰ লগত জড়িত প্ৰটিনৰ গাঁথনিগত জীৱবিজ্ঞান আৰু জৈৱ ৰসায়নৰ কাম কৰে।

ভাণ্ডাৰীৰ মতে লিংগই নহয়, উচ্চাকাংক্ষাইহে সফলতা লাভ কৰে।

প্ৰকাশন

তথ্যসূত্ৰ

শ্ৰেণী:নাৰী শ্ৰেণী:ভাৰতৰ নাৰী শ্ৰেণী:বিজ্ঞানী শ্ৰেণী:ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
কিউপিড

কিউপিড (লেটিন: Cupīdō, অৰ্থাৎ "আকাংক্ষা") প্ৰাচীন ৰোমান পৌৰাণিক কাহিনীৰ প্ৰেমৰ দেৱতা। তেওঁক সাধাৰণতে প্ৰেম আৰু সৌন্দৰ্যৰ দেৱী ভেনাছ আৰু যুদ্ধৰ দেৱতা মাৰ্ছৰ পুত্ৰ বুলি গণ্য কৰা হয়। গ্ৰীক পৌৰাণিক কাহিনীত তেওঁৰ সমতুল্য হৈছে ইৰ'ছ।

উত্পত্তি আৰু পৰিয়াল

কিউপিডৰ নাম লেটিন শব্দ "Cupīdō"ৰ পৰা আহিছে, যাৰ অৰ্থ "আকাংক্ষা।" তেওঁক ভেনাছ (গ্ৰীক: এফ্ৰ'ডাইট) আৰু মাৰ্ছ (গ্ৰীক: এৰিছ)ৰ পুত্ৰ বুলি গণ্য কৰা হয়। কিছু কাহিনীত তেওঁক মাৰ্কুৰি (গ্ৰীক: হাৰ্মিছ)ৰ পুত্ৰ হিচাপেও উল্লেখ কৰা হৈছে। তেওঁৰ প্ৰেমিকা আছিল চাইকী, যাৰ সৈতে তেওঁৰ প্ৰেম কাহিনী বিশেষ জনপ্ৰিয়।

চাইকীৰ সৈতে প্ৰেম কাহিনী

কিউপিড আৰু চাইকীৰ কাহিনী লুচিয়াছ আপুলিয়াছৰ "মেটামৰফ'ছিছ" (অথবা "দ্য গ'ল্ডেন এছ") নামৰ গ্ৰন্থত সন্নিৱিষ্ট। এই কাহিনীত চাইকীৰ সৌন্দৰ্যই ভেনাছক ঈৰ্ষান্বিত কৰে আৰু ভেনাছে কিউপিডক চাইকীৰ ওপৰত প্ৰেমৰ বাণ নিক্ষেপ কৰিবলৈ নিৰ্দেশ দিয়ে। কিন্তু নিজৰ শৰত নিজেই বিদ্ধ হৈ কিউপিড চাইকীৰ প্ৰেমত পৰে আৰু তেওঁলোকৰ মাজত এক গুৰুত্বপূৰ্ণ প্ৰেম কাহিনীৰ সূচনা হয়। এই কাহিনী বিভিন্ন শিল্পকলা, সাহিত্য আৰু সংগীতত প্ৰতিফলিত হৈছে।

চিহ্ন আৰু প্ৰতীক

কিউপিডৰ মুখ্য চিহ্ন হৈছে ধনু আৰু বাণ, যাৰ দ্বাৰা তেওঁ মানুহৰ হৃদয়ত প্ৰেমৰ অনুভূতি সৃষ্টি কৰে। তেওঁক ডেউকা থকা এটি শিশুৰ ৰূপত দেখুওৱা হয়, যিয়ে প্ৰেমৰ অস্থিৰতা আৰু অনিশ্চয়তা প্ৰতিফলিত কৰে। কেতিয়াবা তেওঁক চকু বন্ধ কৰা অৱস্থাতো দেখুওৱা হয়, যি বুজায়‌‌ যে প্ৰেম অন্ধ।

শিল্প আৰু সাহিত্যত প্ৰতিফলন

প্ৰাচীন ৰোমান আৰু গ্ৰীক শিল্পত কিউপিডৰ প্ৰতিচ্ছবি ব্যাপকভাৱে দেখা যায়। পুনৰ্জাগৰণ যুগত কিউপিডৰ কাহিনী বিশেষভাৱে জনপ্ৰিয় হৈছিল আৰু বহু চিত্ৰকলা, ভাস্কৰ্য আৰু সাহিত্যত তেওঁক সন্নিৱিষ্ট কৰা হৈছিল। উদাহৰণস্বৰূপে, জাক-লুই ডেভিডৰ "কিউপিড এণ্ড চাইকী" চিত্ৰখন উল্লেখযোগ্য।

আধুনিক সংস্কৃতিত কিউপিড

আজিকালি, কিউপিডক প্ৰেমৰ প্ৰতীক হিচাপে গণ্য কৰা হয়, বিশেষকৈ ভালেণ্টাইন'ছ ডেৰ সৈতে কিউপিডক সম্পৰ্কিত কৰা হৈছে। তেওঁক সাধাৰণতে ডেউকা থকা এটি শিশুৰ ৰূপত দেখুওৱা হয়, যিয়ে ধনুৰ্বাণৰ সহায়ত মানুহৰ হৃদয়ত প্ৰেমৰ অনুভূতি সঞ্চাৰ কৰে। এই প্ৰতিচ্ছবিয়ে প্ৰেমৰ মাধুৰ্য আৰু আনন্দদায়ী শক্তিক প্ৰতিফলিত কৰে।

উপসংহাৰ

প্ৰাচীন ৰোমান প্ৰেমৰ দেৱতা কিউপিড‌ প্ৰাচীনকালৰ পৰা আধুনিক সময়লৈকে প্ৰেম আৰু আকাংক্ষাৰ প্ৰতীক হিচাপে বিবেচিত হৈ আহিছে। তেওঁৰ কাহিনী আৰু প্ৰতিচ্ছবি বিভিন্ন সংস্কৃতি, শিল্প আৰু সাহিত্যত প্ৰতিফলিত হৈ আহিছে, যিয়ে প্ৰেমৰ বিভিন্ন দিশৰ ওপৰত আলোকপাত কৰে।

তথ্যসূত্ৰ

শ্ৰেণী:ৰোমান পুৰাণৰ চৰিত্ৰ
শ্ৰেণী:ৰোমান দেৱতা
শ্ৰেণী:বিশ্বৰ লোক কাহিনী
শাবানা আজমী

শাবানা আজমী (, জন্ম: ১৮ চেপ্তেম্বৰ ১৯৫০) এগৰাকী ভাৰতীয় অভিনেত্ৰী। চলচ্চিত্ৰ অভিনয়ৰ সমান্তৰালকৈ তেওঁ সামাজিক বিষয়ৰ সৈতেও জড়িত। তেওঁ উৰ্দু ভাষাৰ কবি কাইফী আজমী আৰু মঞ্চ অভিনেত্ৰী চৌকত কাইফীৰ জীয়ৰী। ১৯৭৪ চনত তেওঁৰ প্ৰথম চলচ্চিত্ৰ ‘অঙ্কুৰ’ মুক্তি পায়, যিখন ছবিৰ বাবে শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা পায়। তেওঁ অভিনয়ৰ বাবে মুঠতে পাঁচবাৰ ৰাষ্ট্ৰীয় চলচ্চিত্ৰ বঁটা, তিনিবাৰ ফিল্মফেয়াৰ বঁটা পোৱাৰ উপৰিও আন্তঃৰাষ্ট্ৰীয় বঁটাও লাভ কৰিছে। ভাৰত চৰকাৰে তেওঁক ১৯৮৮ চনত চতুৰ্থ শ্ৰেষ্ঠ অসামৰিক সন্মান পদ্মশ্ৰী আৰু ২০১২ চনত তৃতীয় শ্ৰেষ্ঠ অসামৰিক সন্মান পদ্মবিভূষণেৰে সন্মানিত কৰিছে। তেওঁক ভাৰতৰ এগৰাকী অন্যতম উৎকৃষ্ট অভিনেত্ৰী বুলি গণ্য কৰা হয়।

কৰ্মজীৱন

আজমীয়ে পুণেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ পৰা স্নাতক উপাধি লৈ ১৯৭৩ চনত খাজা আহমেদ আব্বাছৰ ‘ফাচলা’ ছবিৰ বাবে চুক্তিবদ্ধ হয়। একে সময়তে কান্তিলাল ৰাঠোড়ৰ ‘পৰিণয়’ ছবিতো অভিনয় কৰে। কিন্তু তেওঁৰ প্ৰথম মুক্তিপ্ৰাপ্ত ছবি শ্যাম বেনেগালৰ ‘অঙ্কুৰ’ (১৯৭৪)। বেনেগাল চলচ্চিত্ৰ আৰু দূৰদৰ্শন প্ৰতিষ্ঠানত তেওঁৰ শিক্ষক আছিল। নব্য-বাস্তৱবাদী ধাৰাৰ ছবিখন হায়দৰাবাদত সংঘটিত এটা সত্য কাহিনীৰ আধাৰত নিৰ্মিত। আজমীয়ে লক্ষ্মী নামৰ এজনী গাঁৱলীয়া বিবাহিতা গৃহ পৰিচাৰিকাৰ চৰিত্ৰত অভিনয় কৰিছিল, যিয়ে মালিকৰ কলেজত পঢ়া পুত্ৰ সৈতে সম্পৰ্কত জড়িত হৈ পৰে। আজমী এই চৰিত্ৰটোৰ বাবে প্ৰথম পচন্দৰ অভিনেত্ৰী নাছিল। বহুকেইগৰাকী অভিনেত্ৰীয়ে না কৰাৰ পিছতহে আজমীক সুযোগ দিয়া হয়। সমালোচকৰ দ্বাৰা উচ্চ প্ৰশংসিত এই ছবিখনত অভিনয় কৰি তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা আজুৰি আনিবলৈ সক্ষম হয়।

শ্যাম বেনেগালৰ পৰিচালনাত তেওঁ আৰু কেইখনমান উল্লেখনীয় ছবিত অভিনয় কৰিছে। সেইবোৰ হ’ল- ‘নিশান্ত’ (১৯৭৫), ‘জুনুন’ (১৯৭৮), ‘সুস্মান’ (১৯৮৬) আৰু ‘অন্তৰ্নাদ’ (১৯৯২)। তেওঁ সত্যজিৎ ৰায়ৰ ‘শতৰঞ্জ কে খিলাড়ী’তো (১৯৭৭) অভিনয় কৰিছে। এই সময়তে মুক্তি পোৱা তেওঁৰ কেইখনমান ব্যৱসায়িক সফল ছবি হ’ল- মনমোহন দেশাইৰ ‘অমৰ আকবৰ এন্থনী’ (১৯৭৭), ‘পাৰবাৰিশ’ (১৯৭৭) আৰু প্ৰকাশ মেহৰাৰ ‘জ্বালামুখী’ (১৯৮০)।

তেওঁ মৃণাল সেনৰ ‘কান্ধাৰ’ (১৯৮৩), ‘জেনেচিচ’ (১৯৮৬), ‘এক দিন অচানক’ (১৯৮৯), চৈয়দ মিৰ্জাৰ ‘এলবাৰ্ট পিণ্টু কো গুচ্ছা কিউ আতা হ্যায়’ (১৯৮০), সাই পৰাঞ্জপেৰ ‘স্পৰ্শ’ (১৯৮০) আৰু ‘দিশা’ (১৯৮০), অপৰ্ণা সেনৰ ‘পিকনিক’ (১৯৮৯) আৰু ‘সতী’ (১৯৮৯), মহেশ ভাটৰ ‘অৰ্থ’ (১৯৮৩), গৌতম ঘোষৰ ‘পাৰ’ (১৯৮৫) আদি ছবিত অভিনয় কৰি তেওঁ সমাদৃত হয়। তেওঁ ১৯৮৩ চনৰ পৰা ১৯৮৫ চনলৈ একে লেথাৰিয়ে তিনিবাৰ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে।

তথ্য উৎস

বাহ্যিক সংযোগ

Shabana Azmi NGO in India
– interview on Al Jazeera English (video, 25 mins)
Time: Shabana Azmi
Indian American Arts Council
Article from the Village Voice
EveryOne campaign brand ambassador: Shabana Azmi

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ৰাজ্যসভাৰ সাংসদ
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
শ্ৰেণী:হিন্দী চলচ্চিত্ৰৰ অভিনেত্ৰী
বগীবিল দলং

বগীবিল দলং অসমৰ ডিব্ৰুগড় জিলাৰ বগীবিল নামৰ ঠাইত অৱস্থিত ব্ৰহ্মপুত্ৰৰ ওপৰৰ চতুৰ্থখন দলং। ১৯৯৭ চনৰ ২২ জানুৱাৰীত ব্ৰহ্মপুত্ৰৰ উত্তৰ পাৰৰ চিচিবৰগাওঁৰ কুলাজানত তদানীন্তন প্ৰধানমন্ত্ৰী এইচ ডি দেৱেগৌড়াই এই দলঙৰ আধাৰশিলা স্থাপন কৰে। ইয়াৰ পিছত ২০০২ চনত সেই সময়ৰ প্ৰধানমন্ত্ৰী অটল বিহাৰী বাজপেয়ীয়ে দলং নিৰ্মাণৰ শুভাৰম্ভ কৰে আৰু ২৫ ডিচেম্বৰ ২০১৮ চনত প্ৰধানমন্ত্ৰী
নৰেন্দ্ৰ মোদি ডাঙৰীয়াই শুভাৰম্ভ কৰে। ব্ৰহ্মপুত্ৰৰ ওপৰৰ এই চতুৰ্থখন দলং ৰে'ল আৰু পথ যোগাযোগ ব্যৱস্থা থকা ভাৰতৰ যিকোনো নদীৰ ওপৰত নিৰ্মিত দলঙৰ ভিতৰত আটাইতকৈ দীৰ্ঘতম দলং। দুখলপীয়া দলংখনত ওপৰৰ খাপত তিনিটা লেনযুক্ত পথ আছে ।

নিৰ্মাণৰ অগ্ৰগতি

২০০০ চনত মেছাৰ্ছ ৰে'ল ইণ্ডিয়া টেকনিকেল এণ্ড ইক'নমিক ছাৰ্ভিচেজে দাখিল কৰা চূড়ান্ত প্ৰতিবেদন অনুসৰি আনুমানিক ১৭৬৭ কোটি টকাৰ বাজেটেৰে ইয়াৰ কাম-কাজ আৰম্ভ কৰা হয়। পৰিকল্পনা অনুসৰি ২০১৮ চনত প্ৰকল্পটোৰ সকলো কাম শেষ কৰি প্ৰধানমন্ত্ৰী নৰেন্দ্ৰ মোদীয়ে ২৫ ডিচেম্বৰ ২০১৮ ত দলং ৰ শুভ উদ্বোধন কৰে।

দলঙৰ নাম বিতৰ্ক

বৰ্তমান দলংখনৰ নাম 'বগীবিল দলং' বুলিয়েই পৰিচিত যদিও এই দলংখনৰ নামকলৈ বিভিন্ন বিতৰ্কৰো সৃষ্টি হৈছে। অসমৰ বহুকেইটা জনগোষ্ঠীয়ে তেওঁলোকৰ স্মৃতিবিজড়িত উপৰিপুৰুষৰ নামেৰে দলংখনৰ নামকৰণ কৰিবলৈ দাবী জনাইছে। এই ক্ষেত্ৰত চুতীয়াসকলে বীৰাংগনা নাৰী সতী সাধনীৰ স্মৃতিত 'সতী সাধনী সেতু', আহোমসকলে চাওলুং ছুকাফাৰ স্মৃতিত 'ছুকাফা সেতু', মিচিং জনগোষ্ঠীয়ে 'ছহিদ কমলা মিৰি সেতু' বা 'মিৰি জিয়ৰী সেতু', দেউৰীসকলে 'ভীমবৰ দেউৰী সেতু', সোণোৱাল কছাৰীসকলে 'সলালী সেতু', মুছলমানসকলে 'আজান পীৰ সেতু', আদি অনেক নামেৰে নামকৰণ কৰাৰ দাবী তুলিছে। আনহাতে নিৰপেক্ষভাৱে বহুতে 'শংকৰ-মাধৱ সেতু', 'কুলাজান-বগীবিল সেতু', 'বৰলুইত সেতু' আদি নামেৰে নামকৰণ কৰিবলৈ অনুৰোধ কৰিছে।

তথ্যসূত্ৰ

বৰ্হি সংযোগ

Bogibeel Bridge: People only hope against hope; The Sentinel.

শ্ৰেণী:অসমৰ দলং
শ্ৰেণী:ব্ৰহ্মপুত্ৰৰ ওপৰত দলং